CELEX: 22005D0248
Language: lt
Date: 1087862400000
Title: 2005/248/EB: 2004 m. birželio 22 d. Bendrijos ir Šveicarijos sausumos transporto komiteto sprendimas Nr. 1/2004, dėl Šveicarijoje transporto priemonėms taikomos mokesčio sistemos laikotarpiu nuo 2005 m. sausio 1 d. iki Lötschberg tunelio atidarymo vėliausiai iki 2008 m. sausio 1 d.

22.3.2005   
            
            
               LT
            
            
               Europos Sąjungos oficialusis leidinys
            
            
               L 75/58
            
         
      BENDRIJOS IR ŠVEICARIJOS SAUSUMOS TRANSPORTO KOMITETO SPRENDIMAS Nr. 1/2004
   2004 m. birželio 22 d.
   dėl Šveicarijoje transporto priemonėms taikomos mokesčio sistemos laikotarpiu nuo 2005 m. sausio 1 d. iki Lötschberg tunelio atidarymo vėliausiai iki 2008 m. sausio 1 d.
   (2005/248/EB)
   KOMITETAS,
   atsižvelgdamas į Europos bendrijos ir Šveicarijos Konfederacijos susitarimą dėl keleivių ir krovinių vežimo geležinkeliu ir keliais, ypač į jo 51 straipsnio 2 dalį,
   kadangi:
   
               (1)
            
            
               Remdamasi 40 straipsniu nuo 2001 m. sausio 1 d. Šveicarija renka mokestį už naudojimąsi valstybiniais keliais (su teikiamomis paslaugomis susijęs mokestis taikomas sunkvežimiams). Nuo 2005 m. sausio 1 d. taikomo mokesčio dydis yra nustatomas pagal tris taršos normų kategorijas (EURO normos).
            
         
               (2)
            
            
               Tuo tikslu susitarime yra numatytas svertinis mokesčio vidurkis, didžiausias mokestis yra taikomas labiausiai teršiantiems automobiliams, taip pat yra numatytas didžiausias mokesčio vertės skirtumas tarp atskirų kategorijų.
            
         
               (3)
            
            
               Svertiniai dydžiai yra nustatomi, remiantis kiekvienos EURO normos kategorijos automobilių, važinėjančių Šveicarijos keliais, skaičiumi. Jungtinis komitetas nagrinėja tos rūšies statistinius duomenis ir nustato kiekvienos iš trijų kategorijų mokesčio dydį, remdamasis svertiniais koeficientais.
            
         
               (4)
            
            
               Jungtinis komitetas išnagrinėjo Šveicarijos pateiktus statistinius duomenis.
            
         
               (5)
            
            
               Svarbu tai, kad Jungtinis komitetas priima sprendimus dėl svertinių dydžių, EURO normos kategorijų suskirstymo pagal tris mokesčio kategorijas ir dėl mokesčių dydžio kiekvienai kategorijai.
            
         
               (6)
            
            
               Baigiamajame akte Šveicarija pareiškė, kad ji nustatys iki pirmojo tunelio atidarymo arba ilgiausiai iki 2008 m. sausio 1 d. galiosiančius mokesčius, kurie bus mažesni, nei Susitarime numatyti didžiausi dydžiai. Todėl reikia nustatyti šio sprendimo galiojimą tik šiam laikotarpiui
            
         NUSPRENDĖ:
   1 straipsnis
   Iš visų 2003 m. gruodžio mėnesį bei 2004 sausio ir vasario mėnesiais transporto priemonių, kurių bendroji masė didesnė kaip 3,5 t, nuvažiuotų kilometrų 9,79 % sudaro EURO 0 kategorijos, 8,47 % – EURO 1 kategorijos, 41,09 % – EURO 2 kategorijos ir 40,65 % – EURO 3 kategorijos transporto priemonės.
   2 straipsnis
   Mokestis, susijęs su paslaugomis, transporto priemonėms, kurių leidžiama bendroji masė su kroviniu yra ne didesnė už 40 t už 300 nuvažiuotų kilometrų yra
   
               —
            
            
               346 Šveicarijos frankai 1 mokesčio kategorijai,
            
         
               —
            
            
               302 Šveicarijos frankai 2 mokesčio kategorijai,
            
         
               —
            
            
               258 Šveicarijos frankai 3 mokesčio kategorijai.
            
         3 straipsnis
   1 kategorijos mokestis yra taikomas EURO 1 taršos klasės transporto priemonėms ir iki EURO 1 normos įsigaliojimo teisėtai eksploatuojamoms transporto priemonėms. 2 kategorijos mokestis yra taikomas EURO 2 taršos klasės transporto priemonėms. 3 kategorijos mokestis yra taikomas EURO 3, EURO 4 ir EURO 5 taršos klasės transporto priemonėms.
   4 straipsnis
   Šis sprendimas įsigalioja 2005 m. sausio 1 d.
   
      Priimta Berne, 2004 m. birželio 22 d.
      
         
            Šveicarijos konfederacijos vardu
         
         
            Pirmininkas
         
         Max FRIEDLI
         
      
      
         
            Europos Bendrijų vardu
         
         
            Delegacijos vadovas
         
         Heinz HILBRECHT